**Átalakítások, melyeket Bérlőnek kell saját költségén elvégeznie:**

**I: Szennyvízrendszer:**

- A Hőközpontban szükséges a konyha teljes szennyezett víz gyűjtőhálózatának átépítése egészen a befogadó csatornáig. Nem csak a gerincvezetéket kell cserélni, hanem a függőleges bekötéseket is oly módon, hogy a 90 fokos csatlakozásokat, a későbbi dugulás elhárítás miatt, 2db 45 fokossal kell megvalósítani. Az új alaphálózatot úgy kell megépíteni, akár utólag épített akna közbeiktatásával, hogy ne a csatorna folyásfenekére kössön be.

- A földszinten a konyha előkészítő helységei találhatók. A technológia és a takaríthatóság miatt mindenütt nagy medencés mosogatók és padlóösszefolyók vannak. A mosogatók és a padlóösszefolyók is közvetlenül a hőközponti gerincvezetékre csatlakoznak nagy részben vascsővel, amelyeket cserélni szükséges a korrózió miatt. Cserélni kell a szinten az összes padlóösszefolyót, mert hiányosak, rozsdásodtak, nem állnak szintben és így baleset veszélyesek is. A mosogatók lefolyóvezetékeit is átalakítani szükséges, hogy a födémnél a felmosás során a víz ne tudjon a gépházba folyni.

- Az emeleten a konyha sütésre és főzésre használt helyiségei, valamint a fehér-fekete mosogató, a tálaló pult, a pénztár rész valamint a technológiai ipari hűtők tárolói találhatók. Ezen szinten is több padlóösszefolyó van. A nagyobb méretű 200-as lefolyók bűzelzáróit egy szinttel lejjebb vascsövekből alakították ki. A vascsövek korrodáltak, a lefolyók tetején a szűrők ugyan rozsdamentes anyagból vannak, de nincsenek rögzítve, így takarításkor akár egész krumplit is a lefolyóba lehet söpörni, ami dugulást idézhet elő.

**Mindkét szinten az egész lefolyó rendszert át kell építeni**. A padlóösszefolyókat saválló anyagból a hálózatot műanyag elemekből javasoljuk.

**II. Légtechnikai rendszer:**

- A főzőkonyhai rész önálló légkezelő géppel rendelkezik, ami a gázüzemű konyhai berendezések miatt kötelező is. A gázkészülékek használatára kötelezően előírt reteszfeltételei kiépültek és üzemképesek. A légtechnikai hálózat részben négyszög keresztmetszetű vaslemez, részben álmennyezeti perforált könnyűszerkezetű légcsatorna. A frisslevegő betáplálás egy tálcás szűrőkből megépített légkamra. A rendszer egyidős a konyhával, ezért ma már korszerűtlen ez vonatkozik az önálló légkezelő géppel és légcsatornával rendelkező, az olajsütők fölé épített elszívókra is. **A légtechnikai rendszer kötelező felülvizsgálatát és az előírt esetleges átalakításokat el kell végezni.**

**III. Gázüzemi berendezések kötelező felülvizsgálata és a felülvizsgálat során meghatározott átalakítások elvégzése.**

**IV. Kémények felülvizsgálatának elvégzése.**